b'\n_START_ARTICLE_\nKnauskoret\n_START_SECTION_\nHistorie\n_START_PARAGRAPH_\nKnauskoret ble stiftet i 1975, i forbindelse med Trondheimsstudentenes kulturfestival, UKA. Noen medlemmer fra TSS og TKS dannet da et mindre kor som skulle holde konserter p\xc3\xa5 Knaus, et av lokalene i Studentersamfundet. Slik ble det ogs\xc3\xa5 de neste UKEne, og Knauskoret \xe2\x80\x93 som koret ble hetende \xe2\x80\x93 ble et fast innslag under UKA. Etter noen \xc3\xa5r begynte Knauskoret \xc3\xa5 synge p\xc3\xa5 hel\xc3\xa5rsbasis, og har fortsatt med det. I dag holder Knauskoret konsert minst \xc3\xa9n gang i semesteret, samt at det opptrer p\xc3\xa5 bestilling i private selskap, for n\xc3\xa6ringslivet og for det offentlige. Under UKA framst\xc3\xa5r koret som regel i ny drakt, og presenterer en serie konserter med helt nytt repertoar.\n_START_SECTION_\nUniformering\n_START_PARAGRAPH_\nI likhet med de andre korene tilknyttet Studentersamfundet i Trondhjem, har Knauskoret uniformer. Uniformen best\xc3\xa5r av sort- og hvitstripete bukser og sorte dressjakker, som blir omtalt striper. De vanlige uniformene byttes ut med en ny uniform for anledningen under konsertseriene deres under UKA._NEWLINE_Frem til h\xc3\xb8sten 1984 besto uniformen av en vinr\xc3\xb8d storskjorte. Dagens uniform ble for f\xc3\xb8rste gang brukt under UKA i \xc3\x85s h\xc3\xb8sten 1984.'